stanford-oval/wikipedia huggingface dataset:
Pietari-Paavalin linnoitus
Aiheesta muualla

Kuvia tai muita tiedostoja aiheesta Pietari-Paavalin linnoitus Wikimedia Commonsissa
| n k Pietari |
| --- | --- | --- |
 Hallinnollinen jako  Liittovaltiokaupunki  Leningradin alue 
| Yleistä |  Tulvat  Historia Pietari Suuri  Pietari-Paavalin linnoitus  Dekabristikapina  Verisunnuntai  Pietarin neuvosto  Leningradin piiritys  Leningradin juttu  |  |
| Maantiede |  Itämeri Suomenlahti  Pietarin saaret Kivisaari  Koivusaari  Vasilinsaari  Konnunlahti  Moika  Neva  Suzdalinjärvet  Tuutarinjärvi  Tulvapato  Uusi Hollanti  |  |
| Koulutus ja tiede |  Tiedeakatemia  Pietarin valtionyliopisto  Lääketieteellinen  Luoteinen lääketieteellinen  Pediatrinen lääketieteellinen  Teknologinen instituutti  Herzenin pedagoginen yliopisto  Mihailovin tykistöakatemia  |  |
| Kulttuuri |  Museot Eremitaaši  Pietarhovin palatsi  Taideakatemia  Talvipalatsi  Venäläisen taiteen museo  Musiikki Konservatorio  Orkesteri  Teatteri Mariinski-teatteri  Music Hall  Venäjän esittävän taiteen valtioninstituutti  Puistot Jusupovin puisto  Katariinan puisto  Kesäpuisto  Taurian puisto  Urheilu SKA  Spartak  Zenit  |  |
| Liikenne |  Pulkovo  Satamat Merimatkustajasatama  Morskoi vokzal  Suursatama  Kehätiet  Metro Frunze–Primorje  Kirov-Viipuri  Moskova-Petrograd  Neva-Vasilinsaari  Pravoberežnaja  Sillat  Ratayhteys Baltian asema  Laatokan asema  Leninski prospekt  Moskovan asema  Suomen asema  Varsovan asema  Vitebskin asema  Pietari–Vologda  Kadut Englantilainen rantakatu  Mohovaja ulitsa  Nevski prospekt  Palatsirantakatu  Prospekt Engelsa  |  |
| Hallinnollinen jako |  Amiraliteetti Amiraliteetti  Kolomna (Pietari)  Frunze Kupsila  Kalinin Piskarjovka  Kirov Autuansaari  Uljaala  Kolpina Kolpina  Ust-Ižora  Kraassela Kraassela  Liiha  Rötsänsilta  Krasnogvardeiski Polsteri  Suuri-Ohta  Pieni-Ohta  Ruutmylly  Orskoi  Kronstadt Kronstadt  Kurort Kellomäki  Kuokkala  Siestarjoki  Terijoki  Tyrisevä  Valkeasaari  Vammelsuu  Moskova  Neva Nevskaja zastava  Tuntia  Petrograd Korpisaari  Pietarhovi Lomonosov  Pietarhovi  Strelna  Pietarin keskusta Liteinyi  Primorje Juntolovo  Revonnenä  Puškin Aleksanskoi  Pauluskoi  Puškin  Suosaari  Tärölä  Vasilinsaari  Viipuri Levassova  Parkala  Parnas  |  |
| Nähtävyydet |  Aleksanteri Nevskin luostari  Amiraliteetti  Aurora  Iisakinkirkko  Jumalanäidin ennusmerkin kirkko  Kazanin katedraali  Mars-kenttä  Pietari-Paavalin katedraali  Pyhän kolminaisuuden katedraali  Senaatinaukio  Vaskiratsastaja  Verikirkko  |  |
Isaak Steinberg

Isaak Steinberg
Isaak Nahman Steinberg (13. heinäkuuta 1888 Daugavpils, Venäjän keisarikunta – 2. tammikuuta 1957 New York, Yhdysvallat) oli venäläinen vasemmistososialistivallankumouksellisia edustanut poliitikko, joka toimi Venäjän kansankomissaarien neuvoston toisena oikeusasioiden kansankomissaarina (oikeusministeri) lokakuun vallankumouksen jälkeen 12. joulukuuta 1917 – 18. maaliskuuta 1918. Hän erosi V. I. Leninin hallituksesta protestina Brest-Litovskin rauhansopimukselle, ja jouduttuaan epäsuosioon hän siirtyi vuonna 1923 Saksaan ja myöhemmin edelleen juutalaisvainojen tieltä Englantiin. Sittemmin hän muutti Australiaan ja Kanadaan. Hän oli juutalaisaktiivi, joka ajoi erillisten juutalaishallintoalueiden perustamista pakolaisille Australiaan ja Surinameen.
Turhamaisuus

Turhamaisuus on huomion liiallista kiinnittämistä omaan ulkonäköön, edustavuuteen, saavutuksiin tai sen kaltaiseen asiaan, tai oman ulkonäön ja saavutusten pitäminen hyvinä ja joskus todellista parempina. Turhamaisuus on monen käyttäytymispiirteen taustatekijä, ja ihmisten turhamaisuuden tyydyttämiseksi on länsimaissa kehitetty lukemattomia kaupallisia tuotteita ja palveluja.
Cha-cha

Cha-chan tanssijoita Itävallassa.
Cha-cha on 4-jakoiseen musiikkiin alun perin mambosta kehittynyt tanssi. Se yleistyi 1950-luvulla, jolloin sitä kutsuttiin "triplamamboksi". Nimitys muuttui myöhemmiin cha-cha-chaksi, joka tulee tanssin perusrytmille luonteenomaisesta synkooppiaskeleesta (nel-et-yksselvennä).
Cha-cha on kilpatanssi ja se lasketaan kuuluvaksi latinalaistansseihin. Viime vuosina se on kasvattanut suosiotaan myös lavatanssina. Cha-chan kuvioita ovat esimerkiksi time step, New York ja käden ali.
Valdemar Langlet

| Valdemar Langlet |
| --- | --- |

Henkilötiedot
Syntynyt: 17. joulukuuta 1872 Lerbo, Ruotsi
Kuollut: 16. lokakuuta 1960 (87 vuotta) Tukholma, Ruotsi
Ammatti:  toimittaja, kirjailija
Vanhemmat:  Emil Victor Langlet Mathilda Langlet
Muut tiedot
Koulutus: Uppsalan yliopisto
Tunnustukset:  Vanhurskas kansakuntien joukossa
 Nimikirjoitus
Valdemar Georg Langlet (17. joulukuuta 1872 Lerbo – 16. lokakuuta 1960 Tukholma) oli ruotsalainen toimittaja ja kirjailija. Hän toimi toisen maailmansodan aikana Punaisen Ristin palveluksessa Budapestissa ja auttoi tuhansia juutalaisia pakenemaan holokaustia.
Elämäkerta

Langlet opiskeli humanistisia aineita Uppsalan yliopistossa. Valmistuttuaan hän pääsi Stockholms Dagbladiin toimittajaksi, mitä ennen hän oli jo kirjoittanut opiskelijalehti Fyrisiin. Vuonna 1909 Langlet nimitettiin Svenska Dagbladetin politiikan toimituksen päälliköksi. Konservatiivisissa pääkirjoituksissaan hän muun muassa vaati puolustusmenojen lisäämistä ja vastusti naisten äänioikeutta. Hän kuitenkin kannatti myös sosiaaliturvan parantamista ja kansansivistystyötä. Ensimmäisen maailmansodan puhjettua Langlet siirtyi saksalaismielisempään Aftonbladetiin. Hän jätti aktiivisen journalismin 1920-luvun alussa, mutta jatkoi satunnaista kirjoittamista eri lehtiin.
Langlet oli jo 1890-luvulla tehnyt pitkiä matkoja Venäjälle, Anatoliaan ja Itä-Eurooppaan. Hän jatkoi matkustelua myöhemminkin ja opiskeli useita kieliä. Langlet oli muun muassa aktiivinen esperanton harrastaja. Hän myös edisti matkailua Ruotsin turistiyhdistyksessä.
Vuonna 1931 Langlet asettui asumaan Unkarin pääkaupunkiin Budapestiin, missä hän opetti ruotsin kieltä yliopistossa sekä työskenteli virkailijana Ruotsin suurlähetystössä. Kun saksalaiset olivat nostaneet fasistisen nuoliristiliikkeen valtaan keväällä 1944, Langlet alkoi järjestellä pakolaisten avustustoimia Punaisen Ristin kanssa. Budapestissä on hänen mukaansa nimetyt koulu ja katu. Myös hänen vaimonsa Nina Langlet, joka auttoi operaatiossa, on saanut nimensä erääseen Tonavan laituriin.
Yksityiselämä

Langlet oli kahdesti naimisissa. Vuonna 1899 hän avioitui Turussa suomalaisen Signe Blombergin kanssa, joka kuoli vuonna 1921. Langlet meni uudelleen naimisiin venäläissyntyisen Nina Borovkon kanssa vuonna 1925.
Teoksia

Revolutionsrörelsen i Ryssland (1905, suom. Vallankumousliike Venäjällä, kääntänyt Severi Alanne)
Kriget om Balkan (1912–1913)
Bevingade ord och slagord (1925–1928)
Verk och dagar i Budapest (1946)
Aiheesta muualla

Kuvia tai muita tiedostoja aiheesta Valdemar Langlet Wikimedia Commonsissa
| Auktoriteettitunnisteet  |
| --- | --- |
Kansainväliset:  FAST  ISNI  VIAF 
Kansalliset:  Norja  Ranska  BnF data  Saksa  Israel  Yhdysvallat  Ruotsi  Puola  Vatikaani 
Henkilöt:  Deutsche Biographie  DDB 
Muut:  IdRef
Maria (täsmennyssivu)

Maria voi tarkoittaa ainakin seuraavia asioita:
Maria, Raamatun henkilö, Jeesuksen äiti. Tähän perustuvat:
Maria, Raamattuun perustuva etunimi. Etunimen muotoja eri kielissä ovat ainakin:
Maaria
Mari
Maija
Meeri
Marika
Maiju
Maikki
Kukka-Maaria
Maja
Maj
Maarja
Marie
Mary
Mariah
Eräät muiden asioiden kuin henkilöiden nimet:
Maria!, suomalainen keskusteluohjelma
Maria, suomalainen kuunari
Maria, Pablo Larrainin ohjaama elokuva vuodelta 2024
170 Maria, asteroidi
Îles Maria, koralliatolli Ranskan Polynesiassa
MariaDB, tietokantajärjestelmä
Hotelli Maria, hotelli Helsingin Kruununhaassa
hurrikaani Maria, Karibianmerellä syyskuussa 2017 raivonnut hurrikaani.
Muita:
marian kieli
New Model Army (armeija)

”Sotilaan katekismuksen” nimiölehti.
New Model Army oli Englannin sisällissodassa parlamentin kannattajien perustama armeija, joka oli toiminnassa vuosina 1645–1660. Armeija koostui kokoaikaisista ammattisotilaista, jotka taistelivat koko maan alueella Irlanti ja Skotlanti mukaan luettuina. Armeija kohosi keskeiseksi voimatekijäksi Britannian politiikassa. Sillä oli enimmillään suurempi valta-asema kuin parlamentilla.
New Model Armyn sotilailla oli usein puritaanisia näkemyksiä uskonnosta ja yhteiskunnasta. He olivat kurinalaisia ja luotettavia Oliver Cromwellin hallinnon tukijoita. Armeijassa yleneminen perustui sotilaan syntyperän sijasta taitoihin ja urheuteen. Vaatimattomasta taustasta lähtöisin ollut sotilas saattoi päästä upseeriksi osoittamalla kyvykkyytensä.
New Model Army lakkautettiin Englannin restauraation alettua, mutta sen sotilaita ei rangaistu kuninkaanvallan vastustamisesta, vaan joitakin rykmenttejä jopa yhdistettiin Kaarle II:n armeijaan. Nykyisen Britannian armeijan vanhin yhtäjaksoisesti palvellut yksikkö, Coldstream Guards, oli alun perin George Monckin rykmentti parlamentin armeijassa.
Vuonna 1642 parlamentin joukoille julkaistussa sääntökirjassa kiellettiin muun muassa jumalanpilkka, kiroilu ja raiskaus. Silti armeija kohteli siviilejä toisinaan väkivaltaisesti. Nasebyn taistelun jälkeen vuonna 1645 rojalistien leirissä olleet irlantilaiset tai walesilaiset naiset tapettiin ja englantilaisten naisten kasvoja viillettiin. Droghedan ja Wexfordin valtausten jälkeen vuonna 1649 Cromwellin joukot syyllistyivät verilöylyihin, jotka muistetaan nykyään englantilaisten pahimpiin kuuluvina julmuuksina Irlannin historiassa. Cromwellin ei kuitenkaan tiedetä määränneen joukkojaan tappamaan siviilejä tai antautuneita vastapuolen sotilaita Wexfordissa, mutta Droghedassa hän antoi ”No quarter” -käskyn, mikä tarkoitti että sotavankeja ei otettu.
Sotilaan katekismus

New Model Armyn sotilaille kirjoitetun ohjekirjan, ”Sotilaan katekismuksen”, nimiölehdellä on kaksi Vanhan testamentin jaetta:
Toinen Samuelin kirja 10:12: ”Ole luja, ja pysykäämme lujina kansamme puolesta ja meidän Jumalamme kaupunkien puolesta. Tehköön sitten Herra, minkä hyväksi näkee.”
Viides Mooseksen kirja 23:9: ”Kun lähdettyäsi vihollisiasi vastaan asetut leiriin, karta kaikkea siivotonta.”
Cromwellin sotilaille jaettiin myös taskukokoinen sodankäyntiin liittyviä Raamatun jakeita sisältävä kirja, The Souldiers Pocket Bible. Se perustui raamatunkäännökseen, jonka englantilaiset protestantit olivat tehneet Jean Calvinin johtamassa teokraattisessa Geneven kaupunkivaltiossa 1550-luvulla.
Lyon

| Lyon (Ville de Lyon) |
| --- | --- |

 lippu:  vaakuna
 Lyon
 Koordinaatit: 45°46′02″N, 04°50′04″E 
Valtio:  Ranska
Alue:  Auvergne-Rhône-Alpes
Departementti:  Rhône ja Lyon Metropolis 
Perustettu:  43 eaa.
Hallinto:  
 – Kaupunginjohtaja:  Grégory Doucet (EELV)
Pinta-ala:  
 – Kokonaispinta-ala:  48 km²
Korkeus:  162–305 m
Väkiluku (2014):  506 615
 – Väestötiheys:  10 583 as./km²
Aikavyöhyke:  UTC+1
 – Kesäaika:  UTC+2
Postinumero:  69001–69009
Motto::  Avant, avant, Lion le melhor
 
 Site Officiel de la Ville de Lyon 
 Lähteet:  = Väkiluku 
Infobox OKVirheellinen NIMI-arvo: 
Lyon /ljɔ̃/ on kaupunki itäisessä Ranskassa. Sen asukasluku on noin 509 233 (2014) ja esikaupungit mukaan luettuina yli 1,7 miljoonaa (2006). Lyonin metropolialue on Ranskan toiseksi suurin. Lyon on Rhônen  ja Lyon Metropoliksen departamentin Auvergne-Rhône-Alpesin hallintoalueen ja nykyään epävirallisen Lyonnais’n provinssin pääkaupunki. Kaupungin keskusta sijaitsee Rhônen ja sen sivujoen Saônen yhtymäkohdassa. Lyonissa on kolme yliopistoa. Interpolin päämaja sijaitsee Lyonissa.
Historia

Lyon perustettiin Rooman valtakunnan aikana 43 eaa., jolloin sen nimeksi tuli Lugdunum, kelttiläisen auringonjumalan Lughin mukaan. Siitä tuli nopeasti Gallian keskus, koska se sijaitsi Kaakkois-Ranskasta Pohjois-Ranskaan vievän väylän varrella kahden merkittävän joen yhtymäkohdassa. 1400-luvulla Lyonista tuli Ranskan taloudellinen keskus ja se jatkoi kehitystään Pariisin kanssa kilpailevana kaupunkikeskuksena. Lyon on jo vuosisatoja ollut tunnettu gastronomiastaan, kudonnastaan ja silkkikaupastaan. Kaupungin lähistöllä sijaitsee kaksi tunnettua viininkasvatusaluetta, Beaujolais pohjoisessa ja Côtes du Rhône etelässä.
Liikenne

Lyonissa on neljä linjaa käsittävä metroverkosto, joka avattiin vuonna 1978. Lyonia palvelee myös neljä linjaa sisältävä pikaratikkaverkosto, tavallinen bussiverkosto sekä johdinbussiverkosto. Fourvièren kukkulalle vie myös kaksi köysiratajunaa, joita voi käyttää kaupungin sisäisen liikenteen lipuilla. TGV-luotijuna kulkee Lyonista Pariisiin kahdessa tunnissa ja Pariisista edelleen Lilleen, sekä Lyonista Marseilleen tunnissa. Lyonissa on kaksi päärautatieasemaa, joita käyttävät myös TGV-junat; Part-Dieu sekä Perrache. Kaupunkia palvelee Saint-Exupéryn kansainvälinen lentoasema.
Nähtävyyksiä

Tour métallique de Fourvière, 86-metrinen Eiffelin tornia muistuttava terästorni (1894).
Sainte Marie de La Tourette, arkkitehti Le Corbusierin vuonna 1960 suunnittelema luostarirakennus.
Opéra National de Lyon (Lyonin kansallisooppera), arkkitehti Jean Nouvelin suunnittelema peruskorjaus ja laajennus 1993.
Basilica Notre Dame de Fourvière, Fourvièren kukkulalla sijaitseva, vuonna 1896 valmistunut basilika.
Vieux Lyon, Lyonin vanha kaupunki, joka on Unescon maailmanperintökohde.
Institut Lumière, Lumiere Instituutti ja museo, jossa esillä elokuvan historiaa.
Théatres Gallo-Romains, roomalaisen amfiteatterin hyvin säilyneet rauniot Fourvièren kukkulalla. Amfiteatterissa järjestetään paljon konsertteja varsinkin kesäisin.
Ratsastuspatsas, patsas lähellä Fourvièren kukkulaa.
Koulutus

EMLYON Business School
ESME Sudria
Institut national des sciences appliquées de Lyon
Institut Polytechnique des Sciences Avancées
Urheilu

Lyonin jalkapallojoukkue Olympique Lyonnais on voittanut Ranskan pääsarjan Ligue 1:n mestaruuden seitsemän kertaa peräkkäin vuosina 2002–2008. Joukkue pelaa kotiottelunsa Stade Gerland -stadionilla, jonne mahtuu 43 051 katsojaa.
Aiheesta muualla

Kuvia tai muita tiedostoja aiheesta Lyon Wikimedia Commonsissa
Unescon maailmanperintökohteet Ranskassa
Albi
Alppien paalutalot
Amiensin katedraali
Arc-et-Senans’n kuninkaallinen suolatehdas
Arlesin roomalaiset ja romaaniset monumentit
Avignonin historiallinen keskusta ja Palais des Papes
Belgian ja Ranskan kellotornit (jaettu Belgian kanssa)
Bourges'n katedraali
Canal du Midi
Causses ja Cévennes
Chaîne des Puys
Chartresin katedraali
Chauvet’n luola
Cordouanin majakka
Euroopan suuret kylpyläkaupungit
Fontainebleaun palatsi ja puisto
Fontenayn apottiluostari
Carcassonne
Le Corbusierin arkkitehtoniset työt
Le Havre
Loiren laakso Sully-sur-Loiren ja Chalonnes-sur-Loire välillä
Lyon
Mont Saint-Michel
Nancyn aukiot: Place Stanislas, Place de la Carrière ja Place d’Alliance
Nord-Pas-de-Calais’n kaivosalue
Notre-Damen katedraali, entinen Saint-Remin basilika sekä Taun palatsi Reimsissa
Nizza
Orangen roomalainen teatteri ja sen ympäristöt sekä ”riemukaari”
Portonlahti: Girolatanlahti,  Scandolan luonnonpuisto ja Pianan calanquet Korsikassa
Provins
Monte Perdido
Ranskan eteläiset ja antarktiset alueet
Saint-Émilion
Saint-Savin-sur-Gartempen luostari
Santiago de Compostelan pyhiinvaellusreitit
Seinen jokivarsi Pariisissa
Grande Île
Pont du Gard
Uuden-Kaledonian laguunit
Vaubanin linnoitukset
Versailles’n palatsi puistoineen
Vézelay
Vézère
Piirros keskiaikaisesta Lyonista
(Liber Chronicarum 1493)
ONLY Lyon
Lyonin metro
Etualalla St. Jeanin katedraali, taustalla Fourvièren kukkula ja Notre Dame de Fourvièren Basilika, sekä Tour métallique de Fourviére.
Amanda Jenssen

| Amanda Jenssen |
| --- | --- |

Henkilötiedot
Syntynyt: 12. syyskuuta 1988 (ikä 36) Lund, Ruotsi
Ammatti:  Laulaja, Lauluntekijä
Muusikko
Taiteilijanimi:  Amanda Jenssen 
Aktiivisena:  2007-
Tyylilajit:  Jazz, rock, indie, soul, akustinen
Soittimet:  Laulu, Kitara
Levy-yhtiöt:  Sony BMG
Aiheesta muualla
amandajenssenmusic.com
  [ Muokkaa Wikidatassa ] [ ohje ]  
Jenny Amanda Katarina Jenssen, (s. 12. syyskuuta 1988 Lund, Ruotsi) syntymänimeltään Jenny Amanda Katarina Bengtsson on ruotsalainen laulaja ja lauluntekijä. Hän nousi julkisuuteen tultuaan toiseksi Ruotsin Idol-kilpailussa vuonna 2007. Jenssenin esikoisalbumi Killing My Darlings julkaistiin vuonna 2008 ja se menestyi hyvin, myyden Ruotsissa tuplaplatinaa ja sijoittuen siellä albumilistan sijalle yksi.
Ura > Uran alkuvaiheet

Jenssen aloitti uransa laulajana Oh Hollie Neverdays ja Amanda and the Papas -bändeissä. Oh Hollie Neverdays kirjoitti omat kappaleensa, kun taas Amanda and the Papas esitti cover-versioita. Oh Hollie Neverdays voitti ruotsalaisen "Musik Direkt" -kilpailun, minkä jälkeen yhtye teki kiertueen Gambiassa.
Ura > Idol

Jenssen osallistui vuonna 2007 ruotsalaiseen Idol-kilpailuun, ollen yksi ennakkosuosikeista alusta saakka. 7. joulukuuta 2007 pidetyssä viimeisessä finaalissa hän kuitenkin hävisi Marie Picassolle, saaden 48.7% annetuista äänistä.
Ura > Ensimmäinen albumi

3. tammikuuta 2008 Jenssen ilmoitti solmineensa levytyssopimuksen. Hänen esikoisalbuminsa ensimmäinen single, Do You Love Me julkaistiin 23. tammikuuta ja sitä myytiin kultaa. "Amarula Tree", mikä julkaistiin albumin toisena singlenä, julkaistiin huhtikuussa 2008 ja pian sen jälkeen, 7. toukokuuta 2008, Jenssenin esikoisalbumi Killing My Darlings julkaistiin. Albumia myytiin Ruotsissa tuplaplatinaa ja se olikin yksi sen vuoden myydyimpiä albumeita.
Kesällä 2008 Jenssen aloitti Ruotsin kiertueensa ja se menestyi hyvin. Kesän lopuksi Aftonbladetin lukijat äänestivät hänestä kesäkiertueiden kuningattaren.
Vuoden 2009 alussa Jenssen voitti "Vuoden naisartisti" ja "Vuoden tulokas" -palkinnot.
Ura > Toinen albumi

Esikoisalbuminsa menestyksen jälkeen Jenssen palasi studiolle äänittämään uutta materiaalia toista studioalbumiansa varten. Happyland julkaistiin 28. lokakuuta 2009. Sitä myytiin kultaa ja se sijoittui Ruotsin albumilistalla sijalle kolme. Kriitikot ottivat albumin hyvin vastaan ja se voittikin "Parhaan sävellyksen" Grammy-palkinnon. Ensimmäinen albumilta julkaistu single oli albumin nimikkoraita, Happyland, mikä oli Ruotsin singlelistan sijalla kolme.
Jenssen voitti albumistaan myös "Parhaan naisartistin" Grammy-palkinnon.
Tuotanto > Studioalbumit

Killing My Darlings (2008)
Happyland (2009)
Hymns for the Haunted (2012)
Sånger från ön (2015)
Tuotanto > Singlet

"Do You Love Me" (2008)
"Amarula Tree" (2008)
"For the Sun" (2008)
"Greetings from Space" (2009)
"Happyland" (2009)
Aiheesta muualla

Viralliset sivut (Arkistoitu – Internet Archive) (ruotsiksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
| Auktoriteettitunnisteet  |
| --- | --- |
Kansainväliset:  ISNI  VIAF 
Kansalliset:  Saksa  Ruotsi 
Taiteenala:  MusicBrainz 
Muut:  Europeana 
Käännös suomeksi
New Coke

New Coke oli alkuperäisen Coca-Colan pohjalta kehitetty virvoitusjuoma, jolla The Coca-Cola Company ilmoitti korvaavansa yrityksen tunnetuimman tuotteen, Coca-Colan (jota kutsutaan myös nimellä Coke) vuonna 1985, vuotta ennen kuin Coca-Cola täytti sata vuotta. New Cokella ei alun perin ollut omaa erillistä nimeä, vaan sitä markkinoitiin iskulauseella ”the new taste of Coca-Cola”, kunnes vuonna 1992 sen nimeksi muutettiin Coca-Cola II.
New Coke sai yhdysvaltalaisilta kuluttajilta kielteisen vastaanoton ja sen markkinointi epäonnistui pahasti. Myöhemmin uudelleen lanseerattu alkuperäinen Coca-Cola sai nimekseen ”Coca-Cola Classic” ja se sai aikaan merkittävän myynnin kasvun, jonka vuoksi New Coken lanseerausta alettiin epäillä markkinointitemppuna, vaikka itse asiassa se oli yrityksen vilpitön yritys korvata alkuperäinen tuote uudella.
Ruonalan koulu

Ruonalan koulu on peruskoulu Kotkassa Ruonalan kaupunginosassa. Koulussa toimivat vuosiluokat 1–5 ja sen oppilasmäärä on noin 200 (2013).
Ketola (Sastamala)

Ketola on kylä Sastamalan kaupungissa Pirkanmaalla, aivan kaupungin keskustaajaman kupeessa, sen itäpuolella. Ketolan naapurikylät ovat Komerola, Leiniälä, Laukula, Varila ja Vehmaa.
Ketola sijaitsee historiallisen Tyrvään ja Vesilahden välisen Narvantien varrella. Ketola on ollut iso ratsutila, joka jaettiin 1700-luvun lopulla Iso-Ketolaksi, Yli-Ketolaksi ja Ali-Ketolaksi. Ketolassa on ollut myös yksi Tyrvään seurakunnan pappiloista. Ketola on hiljainen maalaiskylä, joka on jäänyt valtatien 12 ja Tampereentien väliin. Kylän alue on pääasiassa peltomaata, jota halkoo Uitonoja.
Aiheesta muualla

Matikainen, Aimo: Pieni historiikki Ketolan pappilan vaiheista.  Vammala:  Aimo Matikainen, 1987.
F-117 Nighthawkin alasampuminen vuonna 1999

F-117 Nighthawkin alasampuminen vuonna 1999 viittaa tapahtumaan Naton Jugoslavian pommitusten aikana 27. maaliskuuta 1999. Yhdysvaltain ilmavoimien häivehävittä F-117 Nighthawk oli pommituslennolla Jugoslavian yllä, kun puolustajien ilmatorjuntaohjusjärjestelmän onnistui ampua kone alas. Koneen lentäjän onnistui käyttää laskuvarjoa ja hänet pelastettiin maasta Jugoslavian alueella Naton helikopterein.
Alasampuminen oli ensimmäinen kerta, kun häivehävittäjä menetettiin taistelutehtävissä vihollisen toiminnan takia. Tapaus oli nöyryytys Yhdysvalloille ja propagandavoitto Jugoslavialle.
Tausta

Jugoslavia oli ajautunut 1990-luvun alussa hajoamissotaan maan eri etnisten ryhmien pyrkiessä itsenäisyyteen. Erityisen raaka Bosnian sota oli johtanut Naton väliintuloon ja operaatio Deliberate Forceen, eli serbijoukkojen ilmapommituksiin. Operaatio alkoi 30. elokuuta 1995 ja päättyi 20. syyskuuta serbien suostuessa rauhanneuvotteluihin. Daytonin rauhansopimus 14. joulukuuta 1995 päätti Bosnian sodan, mutta Balkanin alueella oli edelleen ratkaisemattomia etnisiä jännitteitä. Vuonna 1998 alkoivat yhteenotot serbien ja albaanien välillä Kosovossa. Yhdistyneiden kansakuntien päätöslauselma 1199 vaati väkivaltaisuuksien lopettamista ja Nato ilmoitti 30. tammikuuta 1999 olevansa valmis uusiin ilmaiskuihin tämän varmistamiseksi. Tätä mahdollisuutta varten alettiin valmistella joukkoja ja esimerkiksi 12 F-117 Nighthawk-häivehävittäjää siirrettiin Avianon lentotukikohtaan Italiassa 29. helmikuuta. Rauhanneuvottelut eivät edenneet ja konflikti Kosovossa kiihtyi. Naton Euroopan-joukkojen komentaja kenraali Wesley Clark sai käskyn aloittaa Jugoslavian serbijoukkojen ilmapommitukset operaatio Allied Forcen nimellä.
Ilmaiskut alkoivat 24. maaliskuuta 1999. Operaatiolla oli heti merkittäviä rajoituksia. Yhdysvaltain ilmavoimien elektronisen sodankäynnin teho oli heikentynyt sitten Persianlahden sodan. Esimerkiksi siihen erikoistuneet Grumman EF-111-koneet olivat hieman aikaisemmin jääneet pois palvelukäytöstä. Muita operatiivisia mahdollisuuksia oli kavennettu huomattavasti poliittisista syistä. Lentokoneet saivat saapua Jugoslavian ilmatilaan vain kahta kapeaa ilmakäytävää pitkin. Yhdysvalloissa ja Euroopassa poliitikot uskoivat laajalti, että hyvin rajallinen voimannäyttö olisi riittävä keino rauhan saavuttamiseksi.